**Vážení vlastníci bytov a nebytových priestorov**

### Vzhľadom na problémy pri overovaní a odčítavaní meračov v bytoch a nebytových priestoroch v dome si Vám dovoľujeme zaslať informáciu o zákonných povinnostiach vlastníkov bytov a nebytových priestorov.

### Podľa zákona č. 657/2004 Z. z. o tepelnej energetike v znení neskorších predpisov a Vyhlášky Úradu pre reguláciu sieťových odvetví č. 630/2005 Z. z., ktorou sa ustanovuje teplota teplej úžitkovej vody a rozpočítavania množstva dodaného tepla v znení Vyhlášky ÚRSo č. 358/2009 Z. z. je konečný spotrebiteľ (ďalej len vlastník bytu/nebytového priestoru) je povinný umožniť odčítanie údajov z určených meradiel v čase oznámeného termínu, chrániť určené meradlo pred neoprávneným zásahom, umožniť prístup k určenému meradlu s cieľom jeho kontroly na nevyhnutnú dobu v termíne dohodnutom s dodávateľom alebo s odberateľom.

Za nedodržanie uvedených povinností sú stanovené aj sankcie:

Vlastník bytu, alebo nebytového priestoru, ktorý nemá zapojené určené merače, alebo odmietol umožniť vykonať ich odčítanie, alebo neoprávnene do nich zasahoval, čím spôsobil ich nesprávnu funkciu, alebo ich poškodil, sa určí spotrebná zložka ako súčin 1,5 násobku priemeru spotrebnej zložky na meter štvorcový vypočítaný z podlahovej plochy všetkých bytov, nebytových priestorov a spoločných priestorov a podlahovej plochy bytu, nebytového priestoru a spoluvlastníckeho podielu na spoločných priestoroch vlastníka.

Vlastníkovi bytu alebo nebytového priestoru, ktorý neumožní odpočet určeného merača, sa určí náhradný indikovaný údaj vo výške 1,5-násobku priemernej hodnoty indikovaných údajov na byt a nebytový priestor v dome.

Ak sa preukáže, že vlastník bytu/nebytového priestoru ovplyvnil určené meradlo alebo určené meradlo nespĺňa podmienky určeného meradla, alebo odmietol umožniť vykonať jeho odčítanie, určí sa tomuto vlastníkovi náhradný indikovaný údaj vo výške 3-násobku priemernej hodnoty indikovaných údajov určených meradiel na byt a nebytový priestor v dome.

Overovanie meračov je v zmysle Vyhlášky Úradu pre normalizáciu, metrológiu skúšobníctvo Slovenskej republiky č. 210/2000 Z. z. o meradlách a metrologickej kontrole v znení neskorších predpisov

|  |  |  |  |
| --- | --- | --- | --- |
| Druh meradla - odbor merania | Schválenie typu | Prvotné overenie | Čas platnosti overenia |
| merače na studenú vodu | Áno | áno | 6 rokov |
| Merače tepla a ich členy | áno | Áno | 4 roky |

Merače v našom dome boli naposledy menené koncom roku 2009.

Na základe vyššie uvedených skutočností si Vás dovoľujeme upozorniť, že:

1. jediný akceptovateľný spôsob odpočtov meračov bude fyzický odpočet meračov správcom poverenou osobou/osobami. Nesprístupnenie bytu za účelom odčítania meračov bude mať za následok zákonné sankcie.
2. Nesprístupnenie bytu za účelom overenia meračov (ich preciachovania, výmeny) bude mať za následok zákonné sankcie
3. postup daný zo zákona pri teple platí aj pre studenú vodu.

S pozdravom

Zástupcovia vlastníkov bytov a nebytových priestorov

Správca